‘‘हाफ गर्लफ्रेंड’’ को परिभाषित करते हुए श्रद्धा कपूर ने कहा, ‘‘मेरी नजर में इस संसार में हर इंसान कई बार हाफ गर्लफ्रेंड या हाफ ब्वायफ्रेंड होता है. वास्तव में हमारी जिंदगी में तमाम ऐसे रिश्ते होते हैं, जिन्हें हम कोई नाम नहीं दे सकते. फिल्म ‘‘हाफ गर्लफ्रेंड’’ की ही तरह मेरा इस बात में यकीन है कि हमारी जिंदगी में एक वक्त वह भी आता है, जब कोई इंसान हमारे लिए दोस्त से बढ़कर होता है. लेकिन वह असल में प्रेमी नहीं होता है. वह दोस्त व प्रेमी के बीच कहीं होता है.’’